Maar om aktiwiteite te vind wat geskik is vir jou kind en om te bepaal aan hoeveel aktiwiteite hy moet deelneem, is nie altyd maklik nie. Hier is ’n paar wenke om jou te help om die regte te balans te vind:
Wees versigtig om nie jou wense op jou kind af te dwing nie. Net omdat jy ballet gedoen het of sokker gespeel het, beteken nie dit is die regte keuse vir jou kind nie.
Wees ontvanklik en luister na dit waarvoor jou kind vra – laat hom toe om ’n aktiwiteit te kies waaraan hy wíl deelneem.
Voordat jy ’n ander aktiwiteit vir elke dag van die week skeduleer, is dit belangrik om te onthou dat elke minuut van jou kind se dag nie gestruktureerd hoef te wees nie. Kinders baat ongelooflik baie by selfgerigte aktiwiteite en hulle het die tyd en ruimte nodig om vir hulself te dink, kreatief te wees en hul eie interne hulpbronne te benut.
Die nasionale dieretuin van Suid-Afrika bied verskeie programme aan om jou kind besig te hou. Dis nie net leersaam nie, maar jou kind kry die kans om diere van naby te beskou. Gaan besoek gerus die webwerf vir inligting oor verskillende programme.
As jy so bevoorreg is om saam met jou kind dié vakansie deur te bring, laat jou kind ŉ projek aanpak:
– As hulle van verf hou, laat hulle ŉ stuk lap verf wat gebruik kan word as duvetoortreksel. Die webwerf Tiny Sidekick wys jou hoe.
Tuisskolers ken dit goed – wanneer die skoolmaatjies in vakansietye kom kuier is daar gou-gou klagtes van “Tannie, ons is verveeld”. Met tuisskoolmaatjies het hulle nooit die probleem nie.
Die ANC doen sy bes om skade te voorkom deur die veldslag voor vandag se wantrouedebat met die teerkwas te wen. Anders as in die VSA waar ontleders van die Demokrate en Republikeine klinies diep sny om die oorsake van die Trump-skok te vind, probeer die ANC die vroeëre Zuma-skok met die munisipale verkiesing te verdoesel deur versiersuiker oor ’n miskoek te smeer.
Dit werk nie juis nie, want Zuma het die gewoonte om soos ’n ontkleedanser(es) op die mees ongeleë oomblik deur die versiersuiker te bars, en een van sy “jives” uit te voer.
’n Mosie van wantroue is nie ’n vreemde verskynsel aan die demokrasie nie. Die ouer geslag sal onthou hoe pligsgetrou die destydse leier van die opposisie, Sir de Villiers Graaff, jaarliks sy mosie van wantroue gestel het. In die praktyk het die Natte hul meerderheid gebruik om Graaff met die teerkwas by te kom, en dikwels op ’n manier wat die stoerste Nat skaam gemaak het.
Nou word ’n mosie van wantroue aangevra wanneer ’n ernstige saak op die lappe kom. In hierdie geval is dit die openbare beskermer se staatskaping-verslag – iets wat die groot verdeeldheid in die ANC soos nog nooit tevore aan die kaak gestel het nie.
Die mosie kom uiters ongeleë, want dit kom midde-in die ANC se jongste beeldbou-aksie om Zuma presidensieel te laat voorkom. Soos gebruiklik staan ’n oorsese besoek en SABC 3 sentraal in hierdie aksie.
Weens die koukusgebonde stelsel in Suid-Afrika is dit vooraf seker dat die mosie van wantroue gaan misluk. Dit is egter kwalik die punt. Daar is steeds verskeie maniere hoe die krake in die ANC se selfverklaarde eenheid na vore kom. Onder parlementêre privilegie kan inligting wat tot dusver nie in die openbare domein was nie, nou aan ’n gehoor vol joernaliste bekend gemaak word. Die sosiale media sal baljaar met daardie inligting.
Ek dink jy beledig nogal vir Trump erg hier bo, ook met die foto. Trump gaan ‘n nuwe wêreldorde laat ontstaan. Kyk maar na Engeland, wat gaan nou in Europa gebeur, Frankryk, Duitsland, Holland, Italië. Kom ons hou vorentoe dop.
Hy sal in sy hele lewe NOOIT ‘n Trump wees nie. Moet asb nie verward raak nie. Trump weet wat hy doen en waarvoor hy staan. Kan nooit dieselfde se van Zuma nie. Net ooit NIE!!!!
3. E.D. Hirsch Jr(1928): die outeur bepaal die betekenis en die leser moet gaan vasstel wat die outeur oorspronklik, in sy konteks, bedoel het.
Die meeste mense lees hulle Bybels volgens punt 1 en 2, want dis die minste moeite en groter vryheid van interpretasie. (Jy kan nie die Bybel lees sonder die Outeur se Gees wat vir jou sy bedoeling met sy Skrywe verklaar nie). Nou as mense so omgaan met die Bybel, moet julle joernaliste asseblief ontspan. Dankie vir julle harde werk.
AL daardie ANC lede in die parlement gaan teen die mosie stem en sal dit in die toekoms steeds doen. Die rede, moenie vergeet dat Zuma hulle aangestel het en derhalwe kan afdank ook nie! Buiten natuurlik as jy soos Nene en Gordhan nie na sy pype dans nie. Solank as wat die korrupte keiser die septer swaai, sal die korrupte volgelinge verseker wees van staatsinkomste, staatsvoordele, staatspensioen, privaat medies op staatskoste sodat hulle nie in staatshospitale kan gaan doodgaan nie en al die byvoordele soos die tjeks wat deur die guptas van die samelewing verseker word natuurlik as bonus. Met die bestaande stelsel in die parlement waar die stemminge derhalwe met die opsteek van ‘n hand gehou word, sal die eerbares in ANC geledere natuurlik hul hande vir Zuma opsteek, want hy het hulle reeds bewus gemaak van Nene en Gordhan ……
Jy maak my dag Mnr. Toerien. Veral jou skreeusnaakse beskrywing van ‘n ‘jivende’ Zuma wat soos ‘n wafferse stripper deur die icing bars waarmee die ANC die miskoek probeer toesmeer. Puik artikel. Jammer tog dat mense net prentjies wil kyk en te lui is om te lees wat jy skryf.
Breytenbach het herhaaldelik verduidelik sy het nie enige kriteria gebruik toe sy die lêers uitgewis het nie. Sy beweer sy het net dit uitgewis wat sy geglo het haar privaatheid skade sou berokken. Sy het ook gesê sy was versigtig vir die NVG in geval hulle met die inhoud op haar rekenaar sou peuter of dit sou manipuleer nadat sy die rekenaar ingehandig het. Mathunjwa het kapsie gemaak teen Breytenbach se getuienis en gesê dit was onmoontlik vir haar om dokumente te wis as sy nie gekyk het wat sy wis nie.
Behalwe vir die dokumente wat Breytenbach glo versnipper het omdat sy dit as privaat geag het, het sy ook ŉ kopie van die inhoud van haar rekenaar laat maak in geval van manipulasie nadat sy die rekenaar oorhandig het.
Gebaretaal kan binnekort Suid-Afrika se 12de amptelike taal wees, soos aanbeveel deur die parlement se grondwetlike hersieningskomitee, het die Pan-Suid-Afrikaanse Taalraad, Donderdag gesê.
“Die komitee beveel aan dat artikel 6(1) en 5(1) gewysig word om Suid-Afrikaanse gebaretaal as ŉ amptelike taal in te sluit. Die komitee aanvaar die feit dat die kwessie al lankal agterstallig is,” het Rakwena Monareng, uitvoerrende hoof van die taalwaghond, gesê. “Na verwagting sal die parlement die nodige formaliteite hanteer om die wysiging in die Grondwet te fasiliteer.”
Monareng het gesê dit is ŉ positiewe reaksie vir die dowe gemeenskap en die hele land, veral vir diegene wat graag gebaretaal wil aanleer.
Pansat is verantwoordelik daarvoor om alle Suid-Afrikaanse tale te bevorder, insluitend dié wat vir godsdienstige doeleindes gebruik word. Die land het 11 amptelike tale.
My oorlede pa het die eerste gebare woordeboek vir Suid Afrika geskryf en voltooi in 1978. Hy sou so bly gewees het om die berig te kon lees. Vanjaar sou hy 98 jaar oud gewees het.
Hi Carl, dis ‘n GROOT gevoel vir jou. Ek voel saam jou. Ek woon in Worcester en sien die gebruik van gebare taal daagliks. Awe!!